گۆرانییەک بۆ بەکۆ
گۆرانییەک بۆ بەکۆ (، ، ) لە یەکەم فیلمە کوردییەکان و یەکەم کاری دەرھێنانی نیزامەدین ئاریچە؛ ساڵی ١٩٩٢ بەرھەم ھاتووە.

چیرۆک 
کلامەک ژ بۆ بەکۆ چیرۆکی سەفەری دوورودرێژی بەکۆ، قارەمانی سەرەکیی فیلمەکەیە کە خەڵکی سورووچە و بەدوای جەمالی برایدا دەگەڕێت کە بۆ ئەوەیکە نەچێتە ناو ھێزە چەکدارییەکانی تورکیا، ڕای کردووە بۆ باشوور تاوەکوو ببێتە پێشمەرگە. بەکۆ دوای ئەوەی لە دەست سەربازەکانی تورکیا هەڵدێت، لە چەمی فوراتەوە بە قاچاغ لە باکوورەوە دەچێتە ڕۆژاوا و لەوێشەوە پێشمەرگە یارمەتی دەدەن بگاتە باشوور. لە باشوور لەناو ئاوارەکانی شەڕی ئێران و عێراقدا دەگیرسێتەوە و بۆ ماوەیەک هەتا هەواڵی براکەی پێ دەگات لەناویاندا دەژی و لەگەڵ منداڵەکانی ئەوێ کە زۆربەشیان بەبۆنەی شەڕەوە هەتیو کەوتوون، کات بەسەر دەبات. بەکۆ لە هێرشێکی کیمیایی دەرباز دەبێت و لەگەڵ دانەیەک لە منداڵەکان بەناوی زینێ، کە کوێر بووە دەڕواتە ئاڵمان؛ لە کۆتاییدا دەردەکەوێت کە جەمالی برای هەرگیز نەگەیوەتە باشووری کوردستان، بەڵکوو گیراوە و کراوە بە سەربازی تورکیا و لە شەڕ لەگەڵ هێزە کوردییەکاندا کوژراوە. فیلمەکە دەستپێکەکەی لە کوردستانە و بە گەیشتنی بەکۆ بۆ ئەڵمانیا کۆتایی پێ دێت.

ڕۆڵەکان 
 نیزامەدین ئاریچ: بەکۆ
 جەمالێ ژۆرا: جەمال
 لوسکا حەسەن: زەینۆ

خەڵاتەکان 
 خەڵاتی Kodak-Cinecritica لە Venice Film Festival بۆ ساڵی ١٩٩٢
 خەڵاتی بینەران لە Angers European First Film Festival بۆ ساڵی ١٩٩٣
 خەڵاتی بینەران لە São Paulo International Film Festival بۆ ساڵی ١٩٩٣
 خەڵاتی تایبەتیی دادوەران، خەڵاتی دادوەرانی لاو و خەڵاتی بینەران لە Fribourg International Film Festival بۆ ساڵی ١٩٩٤

سەرچاوەکان

بەستەرە دەرەکییەکان 
 کلامەک ژ بۆ بەکۆ لە بنکەدراوەی ئینتەرنێتیی فیلمەکان

فیلمە کوردییەکان
فیلمەکان بە زمانی کوردی
فیلمەکانی ١٩٩٢
وشە و دستەوشە کوردییەکان